Diari Oficial de la Generalitat Valenciana


Sumari del DOGV 3872, del 07-11-2000 (2000/8708)

Informació pública del programa d'actuació integrada corresponent a la unitat d'execució en sòl urbà industrial UE OLIV 7, al polígon industrial l'Oliverar de Riba-roja de Túria.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8708


Organisme emissor
:   Promociones Industriales Mafort, SL

Tipus de document
:   Anunci

Informació pública del programa d'actuació integrada corresponent a la unitat d'execució en sòl urbà industrial UE OLIV 7, al polígon industrial l'Oliverar de Riba-roja de Túria. [2000/X8708]
  
La mercantil Promociones Industriales Mafort, SL, ha formulat el programa d'actuació integrada de la unitat d'execució UE OLIV 7, al polígon industrial l'Oliverar de Riba-roja de Túria, que inclou la memòria del programa d'actuació integrada i el projecte d'urbanització, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 48.1.C) en relació amb l'article 46.3, de la referida llei, s'escau sotmetre el referit programa amb tota la documentació annexa a informació pública, per termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat les persones interessades en aquest procediment podran formular qualssevol al·legacions que al seu dret convinguen, així com altres alternatives tècniques de programa i, si fa el cas, proposicions juridicoeconòmiques; tot això en els termes i condicions de la citada Llei 6/1994, i a l'efecte qualsevol interessat podrà consultar l'expedient dipositat a la Notaria del senyor Francisco Moret Martínez, situada a Benaguasil, carrer del Castell núm. 4-1r.
  
Igualment es fa constar que qualsevol persona podrà comparèixer en la Notaria esmentada per a obtenir còpia de l'acta de protocol·lització del programa i documents que s'hi acompanyen o sol·licitar que aquesta li siga exhibida.
  
La referida documentació, així com l'expedient administratiu, podran ser consultats a l'Ajuntament de Riba-roja de Túria, els dies hàbils en horari d'atenció al públic.
  
Les al·legacions respecte del programa que, si fa el cas, siguen formulades, seran presentades davant del Registre General de l'Ajuntament de Riba-roja de Túria.
  
Alhora, mitjançant el present anunci, segons el que preceptua el paràgraf segon de l'article 48, en relació amb l'article 46, paràgrafs quart i cinquè, de la Llei 6/1994, es posa en coneixement dels interessats que el termini de cinc dies hàbils per a presentar proposicions juridicoeconòmiques, comença el dia hàbil següent a l'acabament del termini de 20 dies anteriorment indicat. Durant el termini esmentat podran formular-se les referides proposicions al Registro General de l'Ajuntament de Riba-roja de Túria.
  
Acabat aquest segon termini, el dia hàbil següent, llevat que siga dissabte, i en aquest cas s'hi haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de Riba-roja de Túria. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.